
ŠAKIŲ RAJONO SAVIVALDYBĖS TARYBA

SPRENDIMAS

DĖL PROJEKTO „ŠAKIŲ RAJONO SAVIVALDYBĖS ADMINISTRACIJOS VEIKLOS VALDYMO TOBULINIMAS DIEGIANT STRATEGINIO PLANAVIMO, PROJEKTŲ, UŽDUOČIŲ IR DOKUMENTŲ VALDYMO SISTEMAS“

2013 m. gegužės 30 d. Nr. T -201
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, nusprendžia:


1. Pritarti projekto „Šakių rajono savivaldybės administracijos veiklos valdymo tobulinimas diegiant strateginio planavimo, projektų, užduočių ir dokumentų valdymo sistemas“  rengimui.


2. Rengti ir teikti projektinį pasiūlymą bei paraišką 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ priemonės VP1-4.2-VRM-03-V „Viešojo administravimo subjektų sistemos tobulinimas“ tikslui – stiprinti administracinius gebėjimus ir didinti viešojo administravimo efektyvumą. 


3. Užtikrinti reikiamą ne mažesnį  kaip 15 proc.  projekto vertės bendrafinansavimą iš savivaldybės darbuotojų  darbo užmokesčio lėšų, jei pagal pateiktą paraišką   bus skirta  2007–2013 m. Žmogiškųjų išteklių plėtros veiksmų  programos  parama.


4. Įpareigoti rajono savivaldybės administracijos direktorių Juozą Puodžiukaitį pasirašyti visus su   projektiniu pasiūlymu ir paraiška   susijusius dokumentus.


5. Skirti rajono savivaldybės administracijos Regioninės plėtros skyriaus projektų koordinatorę Editą Burdilauskienę projekto „Šakių rajono savivaldybės administracijos veiklos valdymo tobulinimas diegiant strateginio planavimo, projektų, užduočių ir dokumentų valdymo sistemas“  vadove, atsakinga už projektinio pasiūlymo ir paraiškos parengimą bei pateikimą ir projekto įgyvendinimą.
Meras





                                             Juozas Bertašius

